
Text rozhodnutia
Súd: Krajský súd Bratislava Spisová značka: 10Scud/13/2015 Identifikačné číslo súdneho spisu: 1015200963 Dátum vydania rozhodnutia: 15. 08. 2018 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2018:1015200963.1 Uznesenie Krajský súd v Bratislave v právnej veci navrhovateľky: U. X., bytom E.. XX, XXXXX O., Q. J. Z. proti odporkyni: Sociálna poisťovňa ústredie, Ul. 29. augusta č. 8-10, Bratislava, o výšku starobného dôchodku, takto r o z h o d o l : Súd konanie zastavuje. Žiaden z účastníkov konania nemá právo na náhradu trov konania. o d ô v o d n e n i e : Navrhovateľka svojím návrhom zo dňa 2.6.2015 žiadala preskúmať rozhodnutie odporkyne číslo XXX XXX XXXX X zo dňa 12. mája 2015, ktorým odporkyňa podľa § 65 a § 82 zákona č. 461/2003 Z.z. o sociálnom poistení v znení neskorších predpisov navrhovateľke od 21. apríla 2015 priznala starobný dôchodok v sume 70,30 eur mesačne. Starobný dôchodok priznala podľa čl. 52 ods. 1 písm. b) nariadenia (ES) Európskeho parlamentu a Rady č. 883/2004 o koordinácii systémov sociálneho zabezpečenia. Napriek tomu, že navrhovateľka vo svojom vyjadrení zo dňa 16.07.2015, doslovne neuviedla, že berie svoj návrh na preskúmanie rozhodnutia odporkyne späť, je nepochybné, že smerovalo k tomu, aby súd o jej návrhu na preskúmanie rozhodnutia ďalej nerozhodoval. Každý úkon je treba posudzovať podľa jeho obsahu, i keď je úkon nesprávne označený (§ 41 ods. 2 Občianskeho súdneho poriadku, ďalej len O.s.p.). Vzhľadom na skutočnosť, že toto podanie došlo súdu skôr, ako mohol vo veci rozhodnúť a že svojím obsahom znamenalo späťvzatie návrhu v celom rozsahu, bolo konanie zastavené. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Podľa § 492 ods. 1 SSP konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1015200963.1 (dáta aktuálne k 4. 11. 2026). Záväzné je znenie zverejnené súdom.




